Luxroots

Luxroots ass e lëtzebuergesche Projet, bei deem et drëm geet, den Inhalt vun den Akte vum État civil vu 1795 bis 1923 (Gebuerten, Hochzäiten, Stierffäll) a vun de Parregëstere vun ± 1600 bis 1800 (Kanddafen, Hochzäiten, Stierffäll) vum Groussherzogtum Lëtzebuerg an de belschen, däitschen a franséischen Nopeschgebitter systematesch a standardiséierter Form online z'erfaassen. Op d'laang Siicht sollen och d'Donnéeë vun den Territoiren, déi virun 1659 (Traité vun de Pyrenäen) zum deemolegen Herzogtum Lëtzebuerg gehéiert hunn, opgeholl ginn.Mail vum Georges Eicher vum 23. Februar 2022.

 Am Ufank eng privat Websäit 

Den Ausgankspunkt vum Projet war eng Privatinitiativ vum Georges EicherGeorges Eicher, gebuer den 23. Abrëll 1949 zu Wolz (Mémorial C, N° 2205, 20 août 2014, p. 105799)., déi am Joer 2000 mat der Websäit georges-eicher.com gestart gouf.Mail vum Georges Eicher, 19.03.2022, 18h40. Am Laf vun der Zäit hunn nach aner Leit, déi u Genealogie interesséiert waren, beim Projet matgemaach. Enn 2006 gouf aus der privater Websäit vum Georges Eicher d'Websäit luxroots.com.Beim Stauch (2014) gëtt 2004 als Startjoer uginn. Ufanks Januar 2007 waren dank der Aarbecht vun antëschent fënnef éierenamtleche Mataarbechter, de Georges Eicher mat abegraff, ronn 35.000 Gebuertsakten erfaasst.

 Grënnung vun enger ASBL 
Uganks 2014 waren 705.000 Gebuerts- bzw. Dafakten, 67.000 Hochzäits- an 30.000 Stierfakte saiséiert. D'Zuel vun de Mataarbechter war op 30 geklommen an et gouf 500 Leit, déi op d'Websäit abonéiert waren.

Op Grond vun dëser Situatioun ass decidéiert ginn, eng ASBL ze grënnen, déi d'Gestioun vum Projet Luxroots an den domat liéierte Websäiten iwwerhuele kéint. Dës ASBL, mam Numm: luxroots.com asbl, ass de 16. Juni 2014 vum Georges Eicher, dem Serge Eicher an dem Alphonse Wiltgen constituéiert ginn.Luxroots.com asbl, Association sans but lucratif. Statuts. (F9998) Mémorial C, N° 2205, 20 août 2014, p. 105799-105800. D'Charge goufen esou verdeelt: President: G. Eicher, Vizepresident: A. Wiltgen, Sekretär: S. Eicher.

Parallel dozou huet sech d'ASBL luxroots.club (luxroots.club, association de généalogie et d'histoire locale du Luxembourg, association sans but lucratif) constituéiert. D'Grënnungsmembere waren de Georges Eicher, d'Paulette Grun-Besch, den Armand Serres an den Alphonse Wiltgen.Luxroots.club, association de généalogie et d'histoire locale du Luxembourg, Association sans but lucratif. Mémorial C, N° 2227 (21 août 2014), p. 106889-106891.

Am Mäerz 2022 hat Luxroots 79 éierenamtlech MataarbechterEicher 2022, S. 56 a S. 58. a ronn 1.600 Abonnenten. Erfaasst waren an deem Moment ronn 1.838.000 Gebuertsakten, 516.000 Stierfakten an 312.000 Hochzäitsakten.Eicher 2022, S. 10 a S. 14.

Ufanks August 2022 ass d'Websäit vu luxroots.com op luxroots.org geplënnert.Op der Säit http://luxroots.com/ ass ze liesen: "Since beginning of August 2022, this domain is outdated and has been replaced by the new domain luxroots.org". Opgeruff den 22.11.2022.

 Literatur 
Stauch, Sammy, 2014. Die Wurzeln der Luxemburger: Neuer Verein in der Gemeinde Hesperingen gegründet. luxroots.com ist mehr als nur Ahnenforschung und soll eine Basis für die Wissenschaft darstellen. Luxemburger Wort 21.10.2014, Nr. 245, S. 33 (mywort Zentrum M3). 
Thibaut, Florence, 2015. Retrouver ses racines: Plus d'un million d'actes civils sur Luxroots. Paperjam 07.09.2015. PDF
Karier, Jeff, 2015. Die Vergangenheit lebt: Interview mit Georges Eicher von luxroots.com. Lëtzebuerger Journal 01.10.2015, S. 6.
 Braun, Frédéric, 2017. Généalogie : des racines et des ailes. Le Quotidien 10.09.2017. PDF
jg, 2021. Ahnenforschung: Luxroots hilft bei der Suche nach Vorfahren. L'Essentiel 31.01.2021. PDF
Eicher, Georges, 2022. Luxroots.org, keeping the past alive. Luxroots.com asbl (Editeur), 60 S. PDF [Futtisse Link]

 Um Spaweck 
 Luxroots.org

Kategorie:Genealogie zu Lëtzebuerg
Kategorie:Datebanken